Torna al Castell d'Alaquàs una nova edició de Musicarts
15/05/2019

# Torna al Castell d'Alaquàs una nova edició de Musicarts

*   15/05/2019
*   [Música](/categoria/16/0/musica)
*   [Imprimir](#)
*   Compartir
*    https://www.alaquas.org/documento.asp?id\_do=17397

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F17397%2F0&title=Ajuntament%20d%27Alaqu%C3%A0s.%20Premsa.Torna%20al%20Castell%20d%27Alaqu%C3%A0s%20una%20nova%20edici%C3%B3%20de%20Musicarts)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/17397/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2019/2/17397/16052019img_9160_Form_4.jpg)](https://www.alaquas.org/ficheros/documentos/2019/2/17397/16052019img_9160_Form_10.jpg "<a href='https://www.alaquas.org/ficheros/documentos/2019/2/17397/16052019img_9160_Form_10.jpg' target=_blank><i class='fa fa-external-link' aria-hidden='true'></i>.Torna al Castell d'Alaquàs una nova edició de Musicarts</a>")

El tradicional concert, que celebra enguany el seu onzé aniversari, va incloure com a novetat l'interpretació de la peça musical ''El meu poble té un Castell''; cançó que va ser estrenada durant la cloenda dels actes del centenari de la declaració del Castell d'Alaquàs com a Monument Històric Artístic

Al Castell d’Alaquàs es celebrava el passat 10 de maig una nova edició de MusicArts. El tradicional concert en el que enguany van participar 300 alumnes, està organitzat per l’Institut d’Educació Secundària Doctor Faustí Barberà del municipi i la Unió Musical d’Alaquàs.

Aquest projecte que celebra el seu onzé aniversari, compta amb el recolzament de l’Ajuntament d’Alaquàs i la col·laboració dels col·legis González Gallarza, Bonavista i Vila d’Alaquàs com a part activa de les actuacions. Cal destacar també la implicació dels professors i professores de música, directors i directores de les corals i el treball de David Gómez Zambrano com a director de totes les agrupacions i de la Banda Juvenil de la Unió Musical d’Alaquàs.

El concert va estar protagonitzat per tots els cors implicats i per la Banda Juvenil, amb la supervisió dels i les directores: Pepa Cervera Martínez, Julio Roig Vidal, Celia Cortés Malo i Didier Ferrando Duet de l’IES Doctor Faustí Barberà; Vicent Català Fernàndez i Sara Pérez Ibáñez del CEIP Bonavista; Ana Moncho Beneyto del CEIP González Gallarda; Gloria Pascual Fernández i Mª Ángeles Domingo Ruiz del CEIP Vila d’Alaquàs i David Gómez Zambrano de la Banda Juvenil de la Unió Musical d’Alaquàs.

El programa d’enguany va incloure com a novetat la interpretació de la cançó “El meu poble té un Castell” amb música  d'Enric Parreño i José Salvador González i lletra de María Jesús Caballer. La peça va ser estrenada durant la cloenda dels actes del centenari de la declaració del Castell d’Alaquàs com a Monument Històric Artístic. El repertori, en clau de jazz, va incloure a més la següent programació: Beyond the sea, (Arr S.MacMillan), Autumn Leaves (Arr. P.K. Schaars), Volem fins al cel (Bart Howard), Cheek to Cheek (Fred Astaire) i La la land (Arr. Michael Brown).

Aquest projecte consolidat com a referent en la interacció entre els diferents tipus d’ensenyances musicals que hi ha a Alaquàs, treballa en la creació d’una  sèrie recursos humans i materials per fomentar lligams entre els centres participants. S’aposta per una bateria d'activitats relacionades especialment amb la interpretació musical, que desenvolupen capacitats i habilitats com ara la perseverança, la responsabilitat, l'autocrítica i la capacitat de treball en equip.